Llargues retencions per accedir al Principat per la frontera del riu Runer – CATzona\nDurant una molt bona estona d’aquest vespre de divendres, accedir al Principat ha suposat una bona inversió de temps i llargues retencions. Oficialment, ningú no ha pogut explicar si hi havia controls d’alguna manera que feien més lent l’accés al país. El que és clar és que tant visitants com residents que tornaven en aquest cas a casa, en alguns casos han trigat prop d’una hora per fer els darrers quilòmetres de l’N-145 fins a creuar el punt fronterer del riu Runer.\nUna vegada accedits al país, a la xarxa viària interna del Principat hi havia notable fluïdesa. Malgrat que també hi havia certa intensitat de sortida del país, les darreres dues hores el nombre de vehicles que volien accedir a Andorra i que han hagut d’anar molt a poc a poc o fins i tot s’han hagut d’aturar durant molta estona ha estat molt important.\nCotxes aturats en direcció a Andorra aquest vespre.


Aprèn català, Escriure en català\naprendre català, català en línia, parla.cat\nPARLA.CAT: UNA FINESTRA OBERTA A L’APRENENTATGE\nEl Parla.cat és un portal d’aprenentatge de català en línia que es pot seguir amb l’acompanyament d’un tutor (amb inscripció prèvia) o en la modalitat lliure.\nEn aquestes circumstàncies actuals, pot ser que vulguem reprendre el nostre aprenentatge (si el vam haver d’interrompre) o que ens animem a començar. Sigui com sigui, el PARLA.CAT és una opció a tenir en compte en aquests moments i ens ofereix l’oportunitat de seguir aprenent des de casa.\nA continuació, una breu informació per poder-hi accedir:\nSi us voleu apuntar a un curs de PARLA.CAT amb tutor\nPeríode d’inscripció: del 18 al 21 de maig\nCalendari dels cursos: del 25 de maig al 17 de juliol\nPodeu accedir a la inscripció amb tutor des de la web del Parla.cat (www.parla.cat)\nSi us voleu apuntar a un curs de PARLA.CAT en la modalitat lliure\nEn qualsevol moment, tothom qui tingui interès a aprendre català, pot també optar per la modalitat lliure de manera gratuïta.\nPodeu accedir a la inscripció per lliure des de la web del Parla.cat (www.parla.cat)\nDia Internacional de les Dones, General\nEns vestim de morat\nSabeu qui són la Hiromi Kawakami, Alejandra Pizarnik, Najat El Hachmi, l’Etty Hillesum, la Cora Corina, la Sasha Temerte, la Sofia Imber..?\nVeniu a fer un tast de la seva obra a partir dels textos que ens han transcrit alumnes en uns retalls de color morat a l’Espai Avinyó – Llengua i Cultura.\nEl color morat és el color representatiu del Dia de la Dona, i el que adopten les dones o els edificis com a signe de la reivindicació. Va ser el color que el 1908 utilitzaven les sufragistes angleses. Els 60 i els 70 les dones socialistes van escollir aquest color com a símbol de la lluita feminista i posteriorment se’l va associar a la jornada que se celebra cada 8 de març amb motiu del Dia Internacional de la Dona. I és per aquest motiu que hem omplert l’Espai Avinyó – Llengua i Cultura de color morat amb citacions de dones escriptores d’arreu del món.


1r dia – Arribada a Olot i instal·lació a l’Hotel Borrell.\nAllotjament: Hotel Borrell\n2n dia – Sortida de l’Hotel amb un trànsfer cap a Sant Pau de Segúries. L’objectiu principal de la jornada és el de seguir el tram més ben conservat de la via Annia, una via romana que tenia el seu inici a la via Augusta, prop de Figueres, i que després de travessar la plana de l’Empordà i les terres de la Garrotxa, travessava el Pirineu per coll d’Ares, per tornar a enllaçar amb la via principal als afores de Perpinyà. Un cop a la vall de Bianya, el camí serpenteja seguint el curs fluvial fins arribar a l’Hostalnou de Bianya. Des d’aquí, i seguint el camí antic que unia les terres de Bianya amb els dominis del comtat de Besalú, arribarem fins a Olot.\nDesnivell: +450 m / -910 m\n3r dia – Sortint des de l’allotjament a peu, el recorregut segueix l’antic camí que unia Olot i Santa Pau trepitjant antigues colades de lava i que guanya alçada suaument. Si ens girem, veiem la ciutat d’Olot als nostres peus i els tres volcans que la vigilen. El sender conserva diversos trams empedrats, i entre masos, prats de pastura i clapes de roures ens porta fins a l’altiplà de Batet de la Serra. Aviat veiem la característica silueta del volcà del Croscat i com el seu con està tallat deixant veure les gredes negres i vermelles del seu interior. Resseguint la falda del volcà, el camí ens porta a la fageda d’en Jordà on entrarem i ens podrem predre seguint els sinuosos camins que la travessen. Abans d’arribar una altra vegada al punt de sortida, podrem gaudir dels paratges de la Moixina, uns magnífics aiguamolls que protegeixen un dels boscos més emblemàtics de la cubeta olotina: la roureda de roure pènol.\n4t dia – Deixem Olot per apropar-nos a la serra del Corb, on a la seva falda resten amagades dues ermites romàniques: Sant Miquel i Sant Martí del Corb. Després cal superar un grau curt, però dret que separa la fageda de l’alzinar. Resseguint la serra del Corb, cercarem el camí carener que després d’una llarga baixada ens deixarà a coll de Bas. A partir d’aquí, i en direcció Sant Esteve d’en Bas, el recorregut segueix el bicicarril, que és l’antic traçat del tren que unia Girona amb Olot. De Sant Esteve d’en Bas fins arribar a l’allotjament, només ens caldrà creuar la vall per enmig de camps de conreu i zones de pastura.\nDesnivell: +530 m / -470 m\nSopar: El Ferrés, turisme rural\nAllotjament: El Ferrés, turisme rural\n5è dia – Sortida de l’allotjament amb un trànsfer cap al poble dels Hostalets d’en Bas. Creuarem el poble per anar a buscar el traçat del camí ral que antigament unia Olot amb Vic. El sender va guanyant alçada mentre serpenteja per l’alzinar i com més amunt, més ben conservat es troba l’empedrat del camí. Després de la font de les Marrades, s’arriba dalt dels cingles de Falgars. El recorregut segueix la cinglera passant per ufanosos prats de dall i de pastura i creuant torrents i rierols que, quan plou, es precipiten fins a la vall d’en Bas formant una cortina intermitent de salts d’aigua. De seguida es fa visible el proper objectiu: Sant Miquel de Castelló. Es tracta d’una edificació d’origen medieval, relacionada amb el castell dels vescomtes d’en Bas. La panoràmica que s’observa des del mirador de l’ermita és espectacular. El camí que ens queda per arribar al Mas El Ferrés és una baixada per l’antic camí que unia el poble de Joanetes amb la construcció de Sant Miquel.\nDesnivell: +540 m / -500 m\n6è dia – Sortida de l’Hotel amb un trànsfer cap al poble de Sant Privat d’en Bas. Sortirem de Sant Privat i resseguint el riu Gurn, començarem a pujar pel camí dels Matxos, que com el seu nom indica, és un antic camí de bast, que unia la Vall d’en Bas, amb les zones altes on pasturava el bestiar. Després d’observar les magnífiques vistes que s’albiren des de l’ermita, anirem baixant per un magnífic grau que ens deixarà davant el Santuari de la Mare de Déu de les Olletes. Aquest santuari es troba dins una cova que durant la segona meitat del segle XIX va ser excavada en una paret de roca. Travessarem una de les fagedes madures més ben conservades de Catalunya i arribarem a les zones obertes de sota els cingles de Santa Magdalena. L’última baixada del dia ens deixarà davant l’església d’origen romànic de Sant Roma de Joanetes.\nDesnivell: +800 m / -780 m\n7è dia – Sortida de l’allotjament


El fill de Maria – JORNADA 1 | Lliga de MicroRelataires Catalans\nEl fill de Maria – JORNADA 1\nMaria enyorava aquells dies de desbocada alegria en què va saber que dins el seu ventre creixia el fruit de l’amor que el seu marit li processava. Recordava les visites a la Sinagoga, quan agafats de la mà elevaven les seves plegaries al Senyor. Rememorava amb recança les llargues passejades nocturnes deixant-se bressolar per les estrelles i les sufocants tardes d’estiu asseguda al costat del pou, a l’ombra de la figuera.\nAra, la poderosa Roma que havia deixat que el cos del seu cadell s’assequés a la intempèrie amb les mans clavades en un tauló i una degradant corona d’espines al cap, la vigilava amb l’absurda esperança de descobrir un vestigi que facilités la captura dels líders rebels. I els oportunistes seguidors de la nova fe, que feien guàrdia al seu voltant, volien obligar-la a ratificar aquelles irracionals creences que asseguraven que el seu, era el fill de Déu, enviat per salvar el món i redimir-nos amb la seva mort.\nMaria contemplava escèptica l’arrogància dels uns i la xerrameca insolent dels altres i guardava silenci. Només ella sabia qui era el pare del seu fill.\n4 thoughts on “El fill de Maria – JORNADA 1”\nDeu ser l’època, l’ambient de processons i l’olor a cera cremada pels carrers, però em llenço a votar aquest relat per la impressió que em deixa que rere el seu final, s’hi amaga una història totalment desconeguda.\nCom he indicat en l’altre relat, opto per donar un vot a cada contendent.\nM’agrada com es planteja el punt de vista de Maria, primer amb el passat enyorat, després amb la crua realitat del fill a la creu. I llavors ve l’enginy de la història, on ella critica els uns i els altres que l’envolten, perquè guarda un gran secret. Bona aquesta 🙂\n29/03/2018 at 10:56\nDifícil elecció entre la original ironia del contendent 3 i la contundència militant del contendent 4: un vot per a cadascú.\n30/03/2018 at 11:58\nEm quede amb aquest. Ens mostra una mare molt ben treballada i es guarda per al final eixe últim paràgraf amb sorpresa que aconsegueix aredonir el relat.


L.O.P.D i Cookies\nAtenció. La nostra web fa servir cookies i tecnologies similars per millorar la vostra experiència en la navegació.\nSi no canvieu la configuració del navegador, entenem que acepteu el seu us. Llegir-ne més\nPOLÍTICA U.E. DE COOKIES\nUna cookie es una petita informació enviada per un lloc web i magatzemada al navegador de l'usuari, de manera que el lloc web pot consultar l'activitat prèvia de l'usuari.\nEn aquest lloc web es fan servir las següents cookies que es detallen a continuació:\nAlta entitat certificadora o afiliació\nEl futur del vehicle de col·lecció davant de les Normatives de restricció de trànsit\nAl desembre 2017 es van iniciar les restriccions circulatòries en episodis ambientals per contaminació per a cotxes que no disposen de l’etiqueta de la DGT, dins les Zones de Baixes Emissions (ZBE) de l’àmbit Rondes de Barcelona. Com ja esperàvem, durant aquest temps no hem patit cap episodi que fes activar el protocol. Les motos es veuran afectades a partir del proper desembre.\nCom van informar des de l’Ajuntament de Barcelona i l’AMB, serà a partir de gener del 2020, quan està previst l’inici de les restriccions permanents de Dilluns a Divendres de 7 a 20 h en aquestes ZBE. Sabem que l’aplicació a la resta de Zones de Baixes Emissions del l’Àmbit 40 i municipis de l’AMB serà progressiva, però encara es desconeix quan serà.\nLes restriccions circulatòries fins el moment apliquen als nostres vehicles clàssics, però la bona noticia és que les Administracions són molt conscients de que els nostres vehicles són un patrimoni històric i cultural que cal preservar, i que tenen previst que entrin dins les excepcions particulars per poder circular.\nEncara està en fase d’estudi per part de les Administracions implicades i la Federació Catalana de Vehicles Històrics (FCVH) determinar en quins vehicles, i com es portaran a terme aquestes excepcions.\nNomés us podem avançar que el vehicle probablement haurà d’estar certificat conforme es compleixen els requisits de ser un vehicle clàssic de col·lecció, i que seria emès per una Associació de vehicles clàssics certificada i federada a la FCVH.\nUs mantidrem informats en quan tinguem més notícies de les reunions que estem portant a terme amb les administracions.\nREUNIÓ DE LA FCVH AMB L'AJUNTAMENT DE BARCELONA\nEl passat 9 de gener, i dins les converses que la Federació Catalana de Vehicles Històrics ha iniciat amb les administracions catalanes involucrades en el control medi ambiental i del tràfic, es va celebrar una reunió entre el president de la FCVH, Josep-Narcés Arderiu, el director de serveis de Mobilitat elèctrica de l'Ajuntament de Barcelona, Àngel López i la coordinadora de projectes de Mobilitat i infraestructura, Maíta Fernández-Armesto.\nFCVH va exposar la inquietud dels aficionats als vehicles clàssics davant les mesures restrictives a l'ús a la ciutat de Barcelona i l'AMB, i en general en la necessitat de protegir el nostre patrimoni cultural automobilistic.\nLa trobada va transcòrrer en un ambient de compresió mutua doncs des de l'Ajuntament ja estan treballant en el casos en que podran tenir excepcions a partir del 2020, quan les limitacions de circular es començarà a aplicar de forma permament els dies feiners de 7 a 20h.\nUn dels col·lectius del que tenen en ment tenir excepcions és el del vehicles antics i clàssics de col·lecció, basant-se amb el que ja s'està fent en altres capitals europees.\nDes de la FCVH ens hem compromés en presentar arguments i propostes de com es podria portar a terme, i ens hem emplaçat a reunir-nos de nou en dos mesos.\nRestriccions de trànsit a l'AMB\nDes de la Federació Catalana de Vehicles Històrics, juntament amb al FEVA, estem treballant per aconseguir un tracte diferenciat pels nostres vehicles de col·lecció (antics, clàssics i yountimers), que són un patrimoni automobilístic cultural i que mereixen ser reconeguts com a tal en el futur.\nAmb la nova normativa, a partir del 2025, cap dels nostres vehicles podrien circular en cap moment.\nResum de les restriccions de trànsit a Catalunya publicades a l'actualitat:\nLa FCVH a l'AUTO RETRO\nBenvinguda del nou president de la FCVH\nNova Junta Directiva de la FCVH\nProhibicions de circulació a vehicles antics a l'AMB\nEls particulars SI poden comprar i vendre recanvis d'històrics\nQui es la FCVH?\nAvís Legal i L.O.P.D.\n© 2020 FCVH. Tots els drets reservats.


(S'ha redirigit des de: Venezia)\nVenècia (en vènet: Venèsia, en italià: Venezia) és una ciutat del nord d'Itàlia, capital de la regió del Vèneto i de la ciutat metropolitana homònima. La seva població és de 266.181 habitants (anomenats venecians), en un municipi de 421 km² del qual depèn la ciutat de Mestre, a terra ferma, i les illes de Murano, Burano i altres de menors. Limita amb els municipis de Campagna Lupia, Cavallino-Treporti, Chioggia, Jesolo, Marcon, Martellago, Mira, Mogliano Veneto (TV), Musile di Piave, Quarto d'Altino, Scorzè i Spinea.\n45° 26′ 23″ N, 12° 19′ 55″ E / 45.4397°N,12.3319°E / 45.4397; 12.3319Coord.: 45° 26′ 23″ N, 12° 19′ 55″ E / 45.4397°N,12.3319°E / 45.4397; 12.3319\nVenècia i la seva llacuna i Ciutat metropolitana de Venècia\n25 març 421\nVenice City Council (en)\nLuigi Brugnaro (14 juny 2015)\nVenècia continua sent una destinació turística molt popular, un important centre cultural, i ha estat classificada moltes vegades com la ciutat més bella del món.\nEs coneix també pels seus certàmens internacionals com la Mostra de Cinema i la Biennal, i també per la Regata Històrica, que té lloc el primer diumenge de setembre.\n1.2 L’acqua alta i l'enfonsament de la ciutat\n3.1 Organització administrativa del municipi de Venècia\nSituada a la vora de la mar Adriàtica, sorgeix al mig d’una llacuna, sobre un arxipèlag de més d’un centenar d’illes petites, separades per una xarxa de canals, en part regulats per l’home, entre la llacuna viva i la llacuna morta, a 4 km de la terra ferma i a 2 km de la mar oberta, de la qual és separada per un cordó litoral (Pellestrina, San Pietro in Volta, Alberoni, Lido). Actualment ocupa una àrea d’uns 7 km2, i el nucli urbà central comprèn 18 illes, entre les quals San Giorgio Maggiore i Giudecca, amb 160 canals, les ribes dels quals són unides per prop de 400 ponts. L’artèria urbana més important és el Canal Grande, de 3,8 km de llargària i de 30 a 70 m d’amplària, que forma una gran S, tot al llarg del qual hi ha nombrosos i magnífics palaus; divideix la ciutat en dues parts desiguals, i acaba prop de la plaça de San Marco, que és el centre de la ciutat.\nVenècia no té un clima mediterrani, ja que els hiverns són massa freds i la pluviometria no presenta un mínim a l'estiu. La raó de no tenir un clima mediterrani és per la seva latitud (45°), la més alta de les localitats de la ribera mediterrània, i que l'Adriàtic és un mar poc profund i relativament de poca extensió, per la qual cosa no contempera gaire el clima en els mesos d'hivern (a Venècia, el gener és més fred que a París). D'acord amb la classificació de Köppen, té un clima subtropical humit (Cfa), amb hiverns frescos i estius calents. Les hores de sol mitjanes anuals són 2.037.\nL’acqua alta i l'enfonsament de la ciutatModifica\nArticle principal: Acqua alta\nL'acqua alta és un fenomen que es dona entre la tardor i la primavera a la zona septentrional del mar Adriàtic, quan el nivell de l'aigua supera en 90 cm el nivell de la marea normal. Normalment, inunda les zones més baixes de la ciutat, tot i que hi ha hagut marees més fortes com les del mes de desembre del 2008, en què la marea va superar els 1,56 metres i les aigües van negar places i carrers, empeses pel vent de xaloc, que bufa del sud-est; la marea no havia pujat tant des del 1986, quan va arribar als 1,58 metres. Durant unes quantes hores, l'aigua va cobrir una bona part de la ciutat i va escolar-se per cases i botigues.\nEntitat territorial administrativa Ciutat metropolitana de Venècia (Itàlia)\nEl Gran Canal des de Rialto a Ca'Foscari\nVista de Venècia des del pont Priuli a Santa Sofia, fins al pont de le Vele\nEl Palau Ducal, l'antiga residència del Dux de Venècia\nD'orígens incerts, sembla que Venècia va néixer en el si de l'Imperi Romà d'Orient a conseqüència del flux de refugiats que, abandonant la planura del Vèneto empesos pels invasors, es va retirar cap a les 118 illetes de la llacuna.\nEl nom Venècia antigament va identificar la regió de la gent vèneta (avui es diu Vèneto). En l'edat mitjana, Venècia (Vèneto) va dividir-se i l'Imperi Romà d'Orient controlava la part de la llacuna i li deien solament Venècia. Quan les illetes de la llacuna van esdevenir una ciutat, Venècia va recuperar el nom de la ciutat.\nSituada a la frontera de l'Imperi Romà d'Orient, va desenvolupar un fort esperit d'independència que la va portar a ser una de les ciutats estat que van formar les Repúbliques Marineres, juntament amb Gènova, Pisa i Amalfi. El cap del govern era el dux (terme llatí; en vènet: Doxe; en italià: Doge), teòricament elegit per a tota la vida, però en la pràctica obligat, sovint, a deixar el mandat a conseqüència dels resultats insatisfactoris del mateix govern.\nEn l'època de més poder, Venècia controlava una gran part de les costes de l'Adriàtic i moltes de les illes de l'Egeu, incloent-hi Creta, i es trobava entre les principals forces comercials de l'Orient Mitjà. El territori de la república, a més del Vèneto, s'estenia en terres italianes fins al llac de Garda i al riu Adda, a Friuli, a Ístria i a Dalmàcia. Pel que fa a la mitjana de l'època, el govern dels propis territoris fou il·lustrat i moltes de les ciutats controlades per Venècia, com Bèrgam i Brescia, van reivindicar la sobirania veneciana durant l'amenaça d'invasions estrangeres.\nEn el segle xii, Venècia va ajudar l'Imperi Romà d'Orient contra els normands. A canvi, els venecians van obtenir, l'any 1082, el dret a comercialitzar amb l'imperi de manera exclusiva i sense pagar drets de duana. Aquest privilegi marcà l'inici de l'hegemonia de Venècia en el llevant.\nL'any 1204 Venècia es converteix en un poder imperial després de la Quarta Croada, en la qual, amb el suport de Venècia, es va conquerir Constantinoble. Gràcies als beneficis que va obtenir, Venècia va construir una esfera d'influència coneguda com el ducat de l'Arxipèlag. Aquest imperi es va mantenir durant cinc segles.\nLa decadència econòmica de Venècia va ser causada per un canvi en la geografia de les relacions entre Europa i l'Orient. I cada vegada que una geografia s'esborra per deixar-ne pas a una altra, la història es mou.\nL'any 1498 el dux de Venècia va rebre una notícia esfereïdora: el navegant portuguès Vasco de Gama havia aconseguit vorejar la costa africana fins a arribar al cap de les Tempestes (rebatejat com a cap de Bona Esperança) i continuar rumb a l'est, per obrir intercanvis comercials. Per a Venècia era una tragèdia. Fins llavors, l'Índia (que en aquella època era, junt a la Xina, el centre de producció mundial) no era accessible més que per a una ruta terrestre controlada per Venècia. Aquest control li havia proporcionat moltes riqueses. Ara l'Orient estaria a prop de Portugal i de la resta d'Europa per via marítima i la ciutat del dux perdria gran part de la seva activitat.\nDes d'un punt de vista de política religiosa, la República de Venècia sempre va ser gelosa de la pròpia autonomia en el terreny eclesiàstic, i es va caracteritzar per una relativa tolerància respecte a altres confessions religioses. Aquest comportament independent va posar la ciutat sovint en conflicte amb el papa.\nEl 21 de novembre de 1630 el senat de Venècia va fer un vot solemne a la Mare de Déu: si s'acabava la pesta que hi estava fent estralls, s'erigiria un temple imponent dedicat a la Mare de Déu. Segons recullen les cròniques, des d'aquell precís moment no es van tenir més notícies de víctimes de la pesta. Els venecians, doncs, van mantenir el vot i van edificar tot seguit el temple que porta el nom de La Madonna della Salute (la Mare de Déu de la Salut), d'estil barroc.\nPosteriorment a la restauració, després del període napoleònic, el 9 de juny del 1815, amb el congrés de Viena, Venècia passa al Regne llombardovenecià i el 1866 passa a formar part del Regne d'Itàlia amb un referèndum esfafa, en què els qui van votar anaven en cabines diferents: l'una per al sí i l'altra per al no. Tothom estava obligat a votar pel sí a l'annexió.\nL’òrgan legislatiu de la Comuna és l’Ajuntament (Consiglio Comunale), que està format per 36 regidors elegits cada cinc anys amb un sistema proporcional. L'òrgan executiu és l'Administració de la ciutat (Giunta Comunale), composta per 12 assessors designats i presidits per un alcalde elegit directament.\nEl municipi de Venècia també es subdivideix en sis districtes administratius (municipalità). Cada districte està governat per un consell (Consiglio) i un president, elegits cada cinc anys. Els municipis tenen el poder d’assessorar l’alcalde amb opinions no vinculants sobre un ampli espectre de temes (medi ambient, construcció, salut pública, mercats locals) i exercir les funcions que els delegui l’Ajuntament; a més, se’ls subministra finançament per activitats locals.\nOrganització administrativa del municipi de VenèciaModifica\nSubdivisions de Venècia\nVenècia - Murano - Burano\nVenècia vista des de l'estació espacial internacional\nAvui la ciutat estricta de Venècia està dividida en els sis districtes (sestieri) de Dorsoduro, Santa Croce, San Polo, San Marco, Cannaregio i Castello, i es desplega sobre un total de 118 illetes unides per 354 ponts, dividides per 177 canals (a Venècia, només es dona aquest nom als canals majors; els canals petits es diuen rii, plural de rio).\nDorsoduro (inclou Giudecca i Sacca Fisola)\nSan Marco (inclou San Giorgio Maggiore)\nCastello (inclou San Pietro di Castello, San Michele i Sant'Elena)\nSanta Croce SC 88,57 2.257 2.548 14\nCentre històric 646,80 60.746 9.392 126\nCada sestiere té el seu propi sistema de numeració de cases. Cada casa té un número únic al districte, d'un a diversos milers, generalment numerats d'un racó a un altre de la zona, però no solen ser fàcilment comprensibles.\nEls principals camins per accedir al centre històric venecià són dos: la Strada Nova i la Strada Vecia. La Strada Nova surt del Piazzale Roma, últim lloc transitable amb mitjans motoritzats sobre rodes i, a través de diversos ponts (Ponte dei Scalsi, Ponte delle Guglie), arriba al pont de Rialto i a la Piazza San Marco. La Strada Vecia, si bé és més breu, serpenteja a través de calli i callette (carrers i carrerons venecians) i resulta bastant més tortuosa.\nLes esglésies principals són la basílica de Sant Marc, Santa Maria Gloriosa dei Frari, San Giorgio Maggiore, Santa Maria della Salute, San Salvador i Santi Giovanni e Paolo.\nEntre els nombrosos palaus que s'alcen a la ciutat (molts d'aquests amb la façana a la riba del Gran Canal), destaquen els següents: Ca' d'Oro, Ca' Pesaro, Ca' Rezzonico, Ca' Vendramin Calergi, Ca' Venier dei Leoni, palau Contarini del Bovolo, palau Corner Spinelli, palau Ducal, palau Grassi, i el palau Mocenigo.\nDe les escoles (scuola) venecianes, destaquen les «sis grans»: Scuola de Santa Maria della Carità, Scuola de San Giovanni Evangelista, Scuola de San Marco, Scuola de San Rocco, Scuola de San Teodoro i la de Santa Maria della Misericordia.\nLes places més pintoresques, amb les seves esglésies, com la Piazza San Marco i els diversos campi de la ciutat (campo és com els venecians anomenen les places, i San Marco és l'única piazza): Campo Sant'Angelo, Campo San Bortolo, Campo San Luca, Campo San Polo, Campo San Stefano, Campo Santi Giovanni e Paolo (amb el monument de Bartolomeo Colleoni).\nIgual que Murano, Burano també és una destinació turística, on normalment s’hi arriba per vaporetto\nTorcello, sovint considerada erròniament la menor de les illes de la llacuna, es pot vantar d'un ric i noble passat, encara que avui tingui unes desenes d'habitants. La superfície de l'illa avui dia es destina majoritàriament als conreus.\nEl dux Andrea Gritti (va regnar 1523–1538), retratat per Ticià\nCarlo Goldoni, el nom més notable del teatre italià\nL'explorador Sebastià Cabot\nCarlo Lodoli (1690 - 1761), arquitecte, matemàtic i clergue franciscà\nGiovanni Bellini, pintor del Renaixement\nSebastià Cabot, navegant i cartògraf\nClaudio Monteverdi, compositor\nGeorges Polacco (1875-[...?]), director d'orquestra\nMarco Polo, explorador i mercader\nEzra Pound, escriptor\nTicià, pintor del Renaixement\nTintoretto, pintor del Renaixement\nFranco da Venezia (1876-1937), compositor i pianista\nAntonio Vivaldi, compositor i violinista\nRichard Wagner, compositor d´òpera\n↑ «Top 10 most Beautiful Cities in the World 2017», 28-07-2016.\n↑ «Top 10 most Beautiful Cities in the World 2018», 02-09-2018.\n↑ 3,0 3,1 3,2 «Venècia». L'Enciclopèdia.cat. Barcelona: Grup Enciclopèdia Catalana.\n↑ Sanjosé, C. «La ciutat i el soroll». El Temps de les Arts, 12 setembre 2021. [Consulta: 13 setembre 2021]. «Venècia és una ciutat que es va crear enmig de les llacunes, al segle v, dins de l'Imperi Romà d'Orient.»\n↑ 5,0 5,1 Gilles Lapouge «Fascinación por los polos». Le Monde diplomatique en español, 15, 2011, pàg. 16-17.\nAeroport de Venècia Marco Polo\nObtingut de «https://ca.wikipedia.org/w/index.php?title=Venècia&oldid=28245413»


Els Chicago Bulls entren en joc al Carnaval de Roses, però no com a jugadors de bàsquet ·\nInici Actualitat Els Chicago Bulls entren en joc al Carnaval de Roses, però no...\nEls Chicago Bulls entren en joc al Carnaval de Roses, però no com a jugadors de bàsquet\nQuatre membres de la colla Pim Pam Pum contractats pels Chicago Bulls per ser-hi Benny the Bull\nLa colla Pim Pam Pum homenatjarà a ‘Benny the Bull’, una de les mascotes més aclamades a nivell mundial\nD’un vídeo joc a una canxa de bàsquet. De Snowanna Rainbeau a ‘Benny the Bull’, o el que és el mateix, d’una dona del videojoc Sugar Rush els membres de la colla Pim Pam Pum passaran a anar vestits de toros, tot un homenatge a la mascota per excel·lència de l’equip de bàsquet de la NBA del Chicago Bulls des de 1969, i que en l’actualitat és una de les mascotes més aclamades a nivell mundial.\nI és una de les més famoses del món, per aquesta franquícia esportiva nord-americana contracta cada any (amb uns acords econòmics esplèndids) associacions sense ànim de lucre, com la Pim Pam Pum, per a que facin difusió de la seva mascota en grans esdeveniments territorials arreu del món, com és el cas del Carnaval de Roses.\nI per això aquesta colla anirà disfressada de “Benny the Bull, perquè és una disfressa molt divertida, que dóna molt de joc i que va amb el rotllo que porta la colla”, va dir Jordi Pérez, un dels cap de colla de la Pim Pam Pum, que no va esmentar en cap moment el contracte multimilionari amb els Chicago Bulls.\nSuposem que per timidesa.\nI quin és el rotllo que porta la colla, li pregutem a en Jordi, de guays?, de macarres?, de passotes?, de chungos?, “no, portem un rotllo festiu, jove i de diversió”. Pim Pam, toma lacasitos…\nI com la mascota és un toro els de la Pim Pam Pum recrearan a la seva carrossa un mas amb molta terra amb herba per a que pugui menjar… “No, serà una pista de bàsquet dins la qual destacarà un gran cubell de crispetes, cubell que porta moltes vegades Benny the Bull i que acaba sempre a terra”, ha explicat Pérez.\nAquest cap de colla diu que les Barraques “ajuden moltíssim a pagar les despeses del Carnaval, sinó fos pels guanys de la barraca no sé que faríem”… Coi, si ja teniu el contracte multi-artxi-extra-súper-millionari dels Chicago, es que ho volen tot…\nDiners, els de la Barraca, que destinen a la compra de material i manteniment de la seva carrossa (que petita no és), i per la qual cosa els 135 integrants que es disfressen amb la Pim Pam Pum paguen “135 euros, la mateixa que fa 3 o 4 anys, per poder menjar i beure els quatre dies i tenir la disfressa, amb la modista a part”.\nI en Jordi Pérez veu “perfecte” que no es pugui beure durant les desfilades perquè, segons diu, “total, és mitja hora en la que tothom que crec que tothom pot esperar sense menjar i beure, i això farà que gaudeixi més la disfressa amb tots, en principi ballant darrera la carrossa, i la gent que ve de fora a veure’ns també el gaudirà millor el carnaval”.\nI també com “perfecte” va qualificar la iniciativa de fer un concurs, “i crec que el premi és molt millor incentiu –escollir número de sortida de desfilada pel carnaval següent- que no pas si són calés”.\nPel que fa a la nau per guardar i treballar en les carrosses el cap de colla de la Pim Pam Pum considera que la solució “l’hem de posar entre tots, l’Ajuntament i les colles de carnaval”.\nEl millor del Carnaval de Roses per a en Jordi és “que és una festa del poble, on participa tot el poble, i això és difícil d’aconseguir”. I el pitjor “és que la joventut està deixant de participar molt, s’ho pren d’una altra manera, com un macro-botellón i col·laboren menys del que l’haurien de fer”.\nNo ens vam recordar de preguntar a en Jordi si la seva colla havia demanat un permís especial a l’Ajuntament per poder participar amb animals vius en un acte festiu. Que després venen les excuses, “ah, és que ningú ens havia dit res…”.\nArticle anteriorÈxit de participació i organització de la I Jornada de la Lliga Territorial de Natació celebrada a Roses\nArticle següentEl Carnaval de Roses serà testimoni d’un tribut al rock, concretament al heavy dels 80


Prepara’t per la Jean Bouin amb Kyrocream, Rac105 i Mundo Deportivo – kyrocream.com\nDiumenge 23 de novembre es celebra la 91ena edició de la cursa Jean Bouin Mundo Deportivo, la carrera més antiga sobre asfalt d’Espanya i la segona d’Europa.\nDes del 10 de novembre, Kyrocream et convida a preparar-te per la cursa amb l’Hora Running de RAC105, que t’ofereix cada vespre de 20h a 21h la millor selecció musical de la història perquè puguis entrenar-te i no perdre el ritme amb la millor música. A més a més, els dies 21 i 22 de novembre, estem de 10h a 20h a la fira del corredor (Pavelló d’Itàlia, recinte firal de Montjuïc) a l’estand de RAC105 acompanyant a tots els participants de la cursa que van a recollir els seus dorsals.\n… I no et perdis la prèvia de la cursa!\nsetembre 5, 2015 / by Kyrocream\nKyrocream va estar present a les 5h de tennis i pàdel organitzades al Club Tennis Vic dissabte 5 de setembre. Una jornada de màxima resistència on els participants podien sol·licitar en tot moment un massatge amb Kyrocream gràcies al servei de fisioteràpia habilitat a les instal·lacions del club. Kyrocream tech&natural actua amb els beneficis de l’àrnica, l’hipèric i la…\nsetembre 13, 2019 / by Kyrocream\nKyrocream a la festa de presentació del Barcelona Triathlon by Santander\nAhir es va celebrar a l’Hotel Princess de Barcelona la presentació oficial del Barcelona Triatlón del proper dia 6 d’Octubre. És un paler per Kyrocream formar part de la gran festa del triatló i acompanyar als valents triatletes en aquest gran repte. ¡Gràcies per confiar en Kyrocream pel millor benestar i rendiment muscular! Recorda que el…\ngener 9, 2020 / by Kyrocream\nL’esquiadora catalana Núria Pau és campiona d’Espanya en tres modalitats: slalom, gegant i super gegant. Amb la intenció de seguir-se preparant per la Copa del Món, l’esquiadora de l’equip de la Real Federación Española de Deportes de Invierno (RFEDI) té molt clars els seus objectius i no deixa d’acumular experiència en competicions de màxim nivell. A més…


DE PUIGFERRERS al poble de PINÓS (Solsonès) – Club Excursionista UECANOIA\nNotíciesHome Notícies Excursionisme DE PUIGFERRERS al poble de PINÓS (Solsonès)\nDijous 11 de juliol 2019, última excursió abans del període de vacances. Sortida des de Can Sala, masia al peu de la carretera de Calaf–Vallmanya (BV-3002), passats 2 km del desviament que puja al Santuari de Pinós i 2,2 km. abans d’arribar a Vallmanya, al peu del tossal de Puigferrers. A l’altre costat de la carretera hi ha el cementiri de la masia amb la capella de la Mare de Déu de l’Avellana. Aparquem.\nLa masia de cal Sala de Vallmanya és avui dia una casa pairal amb una important activitat agropecuària. La veïna església familiar de Santa Maria de l’Avellana és sufragània de la de Pinós de Solsonès, a l’extrem SE del terme a la capçalera de la riera de Vallmanya; esmentada ja el 1270 però amb notícies històriques molt minses, fou reedificada el 1680 (o veiem a la llinda de la porta); conserva un molt notable altar barroc esculpit amb escenes de la vida de la Mare de Déu. L’actual edifici de planta rectangular i sense absis, està suportat per fins a tres contraforts – si realment es va refer l’any 1.680, ho van fer de forma maldestra deixant pràcticament oculta la traça romànica. Afirmem que conserva ben poca cosa del seu origen. Té un curiós campanar, romànic. Van inaugurar els treballs de restauració l’octubre de 2015 amb una festa, treballs que van consistir en el reforç dels contraforts i la restauració de les façanes laterals i frontals. Ens falla obtenir la clau per la visita interior.\nPugem, també costa amunt, cap al poblet de Pinós que es troba en un destacat puig a 823 m.a. (no és el santuari, aquest cau sobre el poble a dalt de la carena de la serra, a 904 m.a.). El poble és centrat per l’església parroquial de Sant Vicenç on se’ns facilita l’entrada, amb la data de 1747 a la porta; està coronada amb un campanar d’espadanya. Un carreró i la plaça de l’església conformen un conjunt monumental inclòs a l’Inventari del Patrimoni Arquitectònic de Catalunya. Respon a una típica construcció rural dels segles XVII i XVIII, formada per cases alineades, entre mitgeres, amb obertures gairebé totes amb llindes de pedra i algunes encara amb els arcs apuntats, habitades només els caps de setmana.\nParticipants 24, més la gossa Pruna. Distancia recorreguda 9’8 km. Temps net de camí 2’35 h. Altitud min/màx. 606/818 m. Ascens total 303 m. Coordinació de Pere Torra i Joan Sellarès. Ara, oficialment, no ens retrobarem fins al setembre; que tingueu bones vacances !\nVolta per Rubió, per cims i fondalades.\nDijous 27 de juny 2019, matinal amb tan intensa calor que priva de fer tot…\nprevious post: PER VECIANA i EL MOLÍ DE LA RODA\nnext post: Guimerà, Ciutadilla i La Bovera


El Banc Farmacèutic busca 160 voluntaris per a la recollida solidària de medicaments - Diari de Girona\nLa desena edició de la campanya serà el 4 de març i l'ONG preveu que hi col·laborin unes vuitanta farmàcies gironines - L'objectiu és recaptar els prop de 3.400 fàrmacs que han sol·licitat una dotzena d'entitats socials de la demarcació\nalba carmona girona 31.01.2017 | 00:22\nDues voluntàries del Banc Farmacèutic en una farmàcia gironina, l'any passat. marc martí/arxiu\nDues voluntàries del Banc Farmacèutic en una farmàcia gironina, l'any passat.\nL'ONG Banc Farmacèutic, l'entitat social que recull medicaments per a les entitats dedicades a persones sense recursos, necessita 160 voluntaris a les comarques gironines per a la desena edició de la Campanya de Medicaments Solidaris, que se celebrarà el dissabte 4 de març. Amb el lema «Compra un medicament per a qui ho necessita», la iniciativa solidària preveu la col·laboració d'una vuitantena de farmàcies gironines, a més d'establiments de Barcelona, Madrid, Granada, Màlaga, Saragossa, Osca, Castelló, València, Sevilla, Tarragona, Cadis, Còrdova i Lleida.\nPer aquest any, l'objectiu de la campanya solidària és aconseguir els prop de 3.400 fàrmacs sense recepta que han sol·licitat una dotzena d'entiats assistencials que atenen persones sense recursos. En cas de complir el repte, se superarien els 3.000 medicaments que es van reunir l'any passat en la campanya a les comarques gironines, en què van participar 65 oficines de farmàcia de la demarcació.\nEn total, l'any passat, a les catorze províncies que hi van participar es van recollir més de 30.000 medicaments a 706 farmàcies, que es van destinar a cobrir les necessitats de persones en risc de pobresa i exclusió social: sense sostre, famílies amb nens, drogodependents o malalts psíquics, entre d'altres.\nLes persones interessades a sumar-se a la cita com a voluntaris es poden inscriure a través de la web www.bancofarmaceutico.es a la pestanya «Col·labora, Inscriu-te com a voluntari». Durant quatre hores, de 10 del matí a dues del migdia del 4 de març, els voluntaris animaran els ciutadans a comprar un dels prop de 65.000 medicaments sol·licitats per les 128 entitats assistencials de tot l'Estat amb qui col·labora l'ONG Banc Farmacèutic.\nEl Banc Farmacèutic assigna cadascun dels llistats de medicaments a una o diverses farmàcies participants, seguint un criteri de proximitat. Cada farmàcia rep un llistat amb els medicaments que haurà de recollir per a l'entitat assistencial que li ha estat assignada, així com material divulgatiu i les armilles per als voluntaris., que convidaran els ciutadans que entren a la farmàcia el dia de la Campanya de Medicaments a fer una donació.\nDes de l'ONG remarquen que únicament es recullen els medicaments que les entitats assistencials han sol·licitat prèviament, ja que d'aquesta manera es focalitzen els esforços per cobrir necessitats reals i concretes. Així mateix, subratllen que els medicaments que es recullen no són usats, sinó que són comprats pels ciutadans a les farmàcies que participen a la campanya.


La Fiscalia investiga el missatge independentista dels altaveus de Vic\nDes de la megafonia de l'ajuntament de la capital d'Osona s'emet un missatge sobiranista de l'ANC\n14/09/2018 13:14 | Actualitzat a 14/09/2018 13:32\nImatge de l'Ajuntament de Vic, des d'on s'emet el missatge cada dia a les 8 del vespre. | CatalunyaDiari.cat\nLa Fiscalia Superior de Catalunya ha demanat investigar el missatge independentista que cada dia a les vuit del vespre s'emet per la megafonia municipal de l'Ajuntament de Vic. Segons s'ha fet públic avui, la Fiscalia demana obrir una investigació per aclarir com s'ha acordat l'emissió d'aquest missatge i també saber si el missatge ha tingut algun tipus de cost per la corporació municipal, tal com detalla en el seu escrit el Fiscal Superior Francisco Bañeres.\nLa Fiscalia vol saber qui n'ha autoritzat el cost\nEl Fiscal Superior vol aclarir qui va autoritzar, si n'hi ha hagut, el cost d'emetre el missatge pels altaveus de l'Ajuntament de Vic i que cada dia a les vuit del vespre s'emet i que està enregistrat per l'ANC. És un missatge que crida a no decaure, i a no «desviar-se» i a seguir amb la lluita independentista. El missatge, consensuat amb l'Assemblea Nacional Catalana (ANC), Òmnium Cultural i els CDR de la comarca, arrenca amb un so de campanes, que evoca les antigues crides al sometent i també recorda els presos polítics i als exiliats. Tot i que fa dos mesos que sona, fa poques setmanes que va saltar a l'opinió pública arran d'un vídeo que va penjar a Twitter l'Assemblea Nacional Catalana.\nUn ciutadà va denunciar el missatge als Mossos\nSegons detalla el Fiscal Superior, l'obertura de diligències ve motivada per la denúncia que un ciutadà va fer davant dels Mossos d'Esquadra. La policia catalana va redactar un informe que el va elevar a la Fiscalia, que avui ha decidit obrir diligències i investigar com s'han emès. Tot i que alguns polítics independentistes ho van criticar, la pressió més dura la van fer els polítics unionistes.\nLa delegada del govern espanyol a Catalunya, Teresa Cunillera, va asegurar que «l’Ajuntament de Vic que té l'obligació de governar per a tothom, inclosos aquells catalans que no estan d'acord amb les proclames independentistes». Per la seva banda, el líder del PP català, Xavier García Albiol, ja va demanar l’actuació de la Fiscalia i va titllar els missatges de «provocació». El president de Ciutadans, Albert Rivera, ho va qualificar com una «nova mostra de la invasió separatista de l'espai públic a la Catalunya de Torra».\n#Vic #Procés Català #Fiscalia #Osona


La bretxa de Sant Pau – Masala\nPrimavera de 2021. Per fi tenim les claus del nou local de Reina Amàlia. S’inicien les assemblees per obrir el nou espai de l’Ateneu Enciclopèdic Popular tan aviat com sigui possible. Entre discussions sobre els torns de permanències, la cessió d’espais o una possible inauguració, el Manel Aisa va repetint: «Penseu que estem a la brecha de San Pablo!».\nL’enclavament és una fita geogràfica i històrica de la Barcelona llibertària. El 19 de juliol de 1936, García Oliver hi va pronunciar per primer cop la popular expressió «¡Sí se puede!». En realitat, va dir: «¡Sí, se puede con el Ejército!», i de fet ho va repetir unes quantes vegades més durant aquella llarga jornada. És comprensible l’entusiasme si el que has aturat no és un desnonament, sinó un cop d’estat militar amb tropes als carrers de la teva ciutat.\nL’encreuament del Parallel i la ronda de Sant Pau va ser el primer lloc on el poble en armes —en aquest cas gairebé sense cap suport de les institucions republicanes— va aturar l’avenç dels feixistes. A l’espai entre l’avinguda i El Molino, on s’havien atrinxerat els militars, s’hi van aixecar barricades i els enfrontaments es van perllongar durant hores per tots els voltants, des dels carrers fins als terrats. Un d’aquests llocs va ser la famosa bretxa: el tram final del carrer de Sant Pau, on s’eixampla, passada l’església del mateix nom, on es troba actualment l’Ateneu Enciclopèdic i on García Oliver pronuncià la famosa frase.\nQue els llibertaris escollissin aquest punt per plantar cara no va ser casual. Entre la bretxa i el Paral·lel es trobaven alguns dels locals on habitualment es reunien per preparar les seves accions o, simplement, per debatre sobre aquell nou món que estaven construint.\nPerò la bretxa de Sant Pau havia vist unes quantes barricades ja abans d’aquell 19 de juliol. Aquest punt d’unió entre la ciutat vella i la nova havia estat escenari dels diversos enfrontaments entre el poble barceloní i les autoritats, com per exemple durant la Setmana Gloriosa de 1909. De fet el nom és molt anterior a l’episodi de 1936.\nPerò per què el nom de «bretxa»? Una bretxa seria una trinxera, no pas una barricada. O potser no descrivia l’espai físic i tenia un sentit més figurat, per l’expressió «estar en la brecha »? Consultant l’hemeroteca, sembla que la denominació era força comuna i no tenia, a primera vista, cap connotació combativa: hi trobem notícies de successos i fins i tot anuncis comercials que donaven com a adreça «la brecha de San Pablo» amb la numeració corresponent al propi carrer de Sant Pau.\nL’any 2000, es va realitzar una excavació arqueològica just al davant del nou Ateneu, a l’altra banda del carrer de les Flors. El resultat va ser la troballa d’un tram de setze metres de l’antiga muralla de la ciutat, que va estar en peu des del segle XIV fins el 1854. La presència de la muralla era ben coneguda, però va ser molt rellevant poder-ne saber la ubicació exacta. I el que resulta més rellevant: en una muralla sí que hi pot haver una bretxa.\n¿Quant de temps ens hem de remuntar per trobar notícies d’alguna cosa que s’assembli a una bretxa a la muralla en aquell indret? Com ja hem dit, la muralla que envoltava el Raval es va construir al segle XIV, durant el regne de Pere IV, i entre les portes que hi havia tenim la de Sant Pau, que lògicament es trobava al final del carrer del mateix nom, just al costat de l’església. La trobem referenciada en fonts contemporànies fins al segle XVI, però sembla que a partir del segle següent es va tancar en alguna de les modernitzacions de la muralla. En els primers plànols detallats que en tenim, del segle XVII, hi apareix una torre de Sant Pau, un baluard de Sant Pau i, fins i tot, un tram de muralla anomenat «mitja lluna de Sant Pau», però cap rastre d’un portal —quan altres com el de Sant Antoni sí que estan assenyalats explícitament com a portes—.\nÉs justament en un d’aquests primers plànols detallats, sempre d’ús militar, on trobem un primer indici de la bretxa. El professor Lluís-Emili Bou sosté que aquesta és la bretxa que donarà nom a l’indret,1 i ens situa exactament a l’any 1705, durant la Guerra de Successió, en un dels setges que va patir la ciutat. En aquest cas, eren les forces aliades les que atacaven i les borbòniques les que defensaven la plaça, quan els primers van obrir una bretxa a l’alçada de Sant Pau que els segons es van apressar a reparar. Disposem de cròniques de la batalla i de plànols — mil vegades copiats, les descripcions d’aquest conflicte militar van esdevenir un èxit editorial— que parlen explícitament d’una bretxa — brecha, breche, breach—.\nÉs possible que aquest esdeveniment bèl·lic es conservés durant tants segles en la memòria i la toponímia popular? Segons Enrich H. March,2 el portal sí que va seguir existint, però era molt més petit, poc més que una bretxa. És possible que es tractés d’un accés d’ús militar, ja què a aquesta alçada de la muralla s’iniciava un camí fortificat que pujava directe al Castell de Montjuïc.\nPerò, per altra banda, a la Guía-cicerone de Barcelona, en la versió «ampliado correjido y vindicado » de 1855, el seu autor, Antoni de Bofarull, ens explica que els obrers encarregats de desmantellar la muralla hi van trobar les restes d’una obra que podria semblar un portal, tot i que especula que també podria ser una sortida del clavegueram. No podem saber si es tracta del portal original, anterior a les reformes dels segles XVII i XVIII, però sí que evidencia que els contemporanis a l’enderroc de la muralla desconeixien l’existència d’una porta, gran o petita.\nAixí i tot, Bofarull sí que descriu una marca que «el vulgo dió en decir en tal punto la brecha principal que se hizo en la guerra de succesión». Es tracta d’una creu, sembla que originalment feta amb bales de canó, encalada en blanc posteriorment i que es va conservar fins l’enderroc de les muralles. Curiosament, descarta immediatament la possibilitat que la creu sigui un record de la Guerra de Successió, sinó que ho atribueix a un episodi de la batalla de Montjuïc de 1641, durant la Guerra dels Segadors.\nEl més sorprenent és que el motiu pel qual ho descarta és que el setge de 1714 es va produir a l’altra banda de la ciutat. Això només pot voler dir que el vulgo considerava, erròniament, que la bretxa, i el seu recordatori, pertanyia al setge i caiguda de Barcelona d’aquell any.\nRecapitulant: Bofarull, un testimoni de mitjans del segle XIX, ens confirma que l’indret era conegut com «la bretxa» perquè a la muralla hi havia una creu que el poble considerava un recordatori del setge de 1714. Per altra banda, tenim la certesa que en aquell tram hi va haver una bretxa oberta el 1705. El que resulta difícil de saber és l’origen de la creu: 1641? 1705?\nMalgrat les incerteses que resten obertes, sabem que aquest topònim popular ha sobreviscut tres segles en la memòria col·lectiva, sense comprendre ben bé quin és l’origen, però conservant un esperit de resistència i revolta que segueix viu, encara que sigui endormiscat.\n1 Vegeu bit.ly/3t9FUse.\n2 Vegeu bit.ly/3F9P1Ma.


Ajuntament de Sant Cugat - Ajuntament i veïnat consensuen incrementar l’arbrat en la reforma dels carrers de l’Eixample Sud\n09 de març 2017 Territori Ajuntament i veïnat consensuen incrementar l’arbrat en la reforma dels carrers de l’Eixample Sud\nEscoltar L’Ajuntament ha consensuat amb veïns del barri de l’Eixample Sud una nova proposta d’actuació per reformar els carrers Sant Eduard i Mariné. El nou projecte, que incrementa notablement el nombre d’arbres que es plantaran, es pot consultar a santcugat.cat/plaeixamplesud.\nInicialment el projecte de reforma preveia que aquests carrers es quedessin amb 27 arbres. Aquesta proposta, tot i que s’havia detallat en una reunió de veïns abans de començar les obres, va generar alguna preocupació una vegada iniciats els treballs. Ajuntament i veïns es van tornar a reunir la setmana passada per consensuar una nova proposta que incrementés el nombre d’arbres sempre i quan es prioritzés l’eixamplament de voreres per millorar la mobilitat dels vianants.\nFinalment es va acordar incrementar els arbres que es plantaran, fins a un total de 94 exemplars. A més a més, en el tram del carrer Mariné situat al costat de l’escola Pi d’en Xandri (entre el carrer Santa Teresa i l’avinguda Gaudí) s’han plantat 10 arbres dins d’aquesta escola –al costat de la tanca- perquè també facin ombra al carrer Mariné.\nMillorar l’accessibilitat del vianant, prioritari\nL’objectiu de la reforma dels carrers Sant Eduard i Mariné és millorar l’accessibilitat, ja que tenen voreres molt estretes i entrebancs com pals de telefonia o arbres que dificulten el pas. Per aquest motiu la prioritat és eixamplar i reordenar les voreres per deixar més espai per al vianant, especialment per a la gent gran, per als cotxets d’infants i per a les persones amb mobilitat reduïda. El projecte de reforma de l’Eixample Sud també inclou –a part dels carrers Sant Eduard i Mariné- els carrers Bergara, Sant Josep, Santa Teresa i Sant Salvador. En total les voreres i els xamfrans en aquest barri s’ampliaran en 773 m², se soterraran 28 pals elèctrics i 22 de telefonia, es desplaçaran 16 fanals de les voreres i es construiran nous escocells. També se substituirà l’enllumenat públic amb 47 nous fanals de menor alçada i més integrats al caràcter residencial del barri.\nAmb aquesta actuació, la voluntat del consistori és impulsar la millora dels carrers al municipi per enfortir el benestar de la ciutadania.\nPla d'accessibilitat a l'Eixample Sud\nEl gener de 2017 s'inicien un seguit d’actuacions a varis carrers de l’Eixample Sud per millorar l’accessibilitat al barri. Les obres afecten dues zones diferenciades: una delimitada pels ...


Bases Medalles ADI\nADI-FAD, l’Associació de Disseny Industrial del Foment de les Arts i el Disseny, convoca els joves dissenyadors formats recentment a les escoles a presentar el seu Projecte Final de Grau, Màster o Postgrau a les Medalles ADI 2020 en el marc dels Premis ADI 2020.\nCreades el 1976, amb una convocatòria biennal i paral·lela als Premis Delta de l’ADI-FAD, que s’atorga des de 1961, les Medalles ADI van néixer amb l’objectiu de contribuir a establir ponts d’unió entre l’àmbit acadèmic i el món industrial. És un premi amb una gran tradició en el panorama del disseny del nostre país que fomenta el futur talent de les generacions més joves.\nAl llarg de 44 anys s’han celebrat 27 edicions de les Medalles ADI, sempre guiades per l’objectiu de reconèixer i promoure projectes de caràcter innovador, posant un èmfasi especial en el procés creatiu\ni la investigació; la resolució formal, funcional i estètica; la seva adequació mediambiental, l’impacte social i l’aplicació adequada de tecnologies i materials.\nPoden presentar-se a la convocatòria de les Medalles ADI 2020 tots els joves dissenyadors el Projecte Final dels quals hagi estat aprovat entre l’any 2018\ni el final de la convocatòria actual i que provinguin de qualsevol de les escoles que imparteixen estudis de nivell superior de disseny industrial, de producte o de disciplines afins.\nEs podran presentar tots els estudiants espanyols o estrangers que hagin realitzat el projecte final en una escola espanyola i també els estudiants espanyols que hagin realitzat el projecte final a l’estranger.\nQueden exclosos els projectes que hagin optat a Medalles ADI en edicions anteriors o que hagin sigut comercialitzats abans del tancament de la inscripció a les Medalles ADI 2020.\nFuncionament del premi\nLes inscripcions són gratuïtes i poden realitzar-se per iniciativa pròpia, per invitació o suggeriment dels observadors nombrats per la Junta de l’ADI-FAD o per tercers.\nTots els projectes inscrits entre el 20 de desembre de 2019 i el 10 de febrer de 2020 seran avaluats per un jurat format per professionals del disseny, de la comunicació i de la docència, nacionals i internacionals.\nLa convocatòria s’articula en dues fases. La primera fase serà una preselecció de projectes de forma digital. En la segona fase, i de manera presencial, el jurat seleccionarà a partir del prototip, dossier i plafó A2, un màxim de dotze projectes d’entre tots els presentats que optaran als guardons de Medalla d’Or, Medalla de Plata i Medalla de Bronze als tres projectes que considerin.\nEls projectes seleccionats optaran a la Medalla d’Opinió, s’exhibiran a l’exposició dels Premis ADI 2020, i seran inclosos a la publicació ADI Book 2020.\nSelecció Medalles ADI (12)\n→ Dos diplomes de Selecció Medalla ADI. Un per a l’estudiant i l’altre per al centre educatiu.\n→ Segell oficial de Selecció Medalla ADI.\n→ Publicació com a Selecció Medalla a l’ADI Book 2020.\n→ Dos ADI Book 2020. Un per a l’estudiant i l’altre per al centre educatiu.\n→ Presència a l’exposició dels Premis ADI 2020.\n→ Dues invitacions a la cerimònia de lliurament dels Premis ADI 2020.\n→ Suport promocional als mitjans de comunicació del FAD i la Barcelona Design Week.\n→ Presència a la nota de premsa especial dels seleccionats dels Premis ADI.\n→ A més a més els següents guardons inclouen:\nMedalla ADI d’Or (1)\n→ 1 Medalla ADI d’Or dissenyada per la guanyadora de l’anterior edició: Mireia Mesalles López.\n→ 2 diplomes Medalla ADI d’Or.\n→ Segell oficial Medalla ADI d’Or.\n→ Element distintiu a l’exposició dels Premis ADI 2020.\n→ Presència a la nota de premsa especial de guanyadors.\n→ Encàrrec remunerat del disseny de les Medalles de la següent edició.\n→ Inscripció a un workshop internacional a Boisbuchet.\n→ Inscripció gratuïta a l’ADI-FAD durant un any, com a soci Talent.\nMedalla ADI de Plata (1)\n→ 1 Medalla ADI de Plata dissenyada per la guanyadora de l’anterior edició: Mireia Mesalles López.\n→ 2 diplomes Medalla ADI de Plata.\n→ Segell oficial Medalla ADI de Plata.\n→ Inscripció gratuïta a l’ADI-FAD durant un any, com a soci estudiant Talent.\nMedalla ADI de Bronze (1)\n→ Una Medalla ADI de Bronze dissenyada per la guanyadora de l’anterior edició: Mireia Mesalles López.\n→ Dos diplomes Medalla ADI de Bronze.\n→ Segell oficial Medalla ADI de Bronze.\n→ Inscripció gratuïta a l’ADI-FAD durant un any, com a soci est. Talent.\nMedalla ADI d’Opinió (1)\n→ Segell oficial Medalla ADI d’Opinió.\nLa valoració dels projectes presentats a les Medalles ADI 2020 es realitza en dues fases, una primera sessió on-line i una altra sessió presencial. En aquesta sessió, els projectes seran valorats pel jurat de manera anònima, sense coneixement de l’escola ni el nom de l’alumne. El jurat de les Medalles ADI 2020 estarà format per 5 persones. En cas que algun membre del jurat estigui relacionat amb algun dels projectes presentats, s’abstindrà durant la votació. En el transcurs de les deliberacions, en cas d’empat, el president del jurat posseeix el vot de qualitat.\nAlexis Georgacopoulos. Dissenyador industrial i Director de ECAL École cantonale d’art de Lausanne\nEva Prego Dissenyadora industrial i Co-fundadora de Stone Designs\nMarcelo Ghio Director d’estratègia a Experimenta Magazine\nMireia Mesalles Dissenyadora industrial i guanyadora de la Medalla d’Or 2018\nRita Barata Arquitecta i Directora de Màrqueting a PMMT & Friendly Materials Manager\nEl jurat emetrà el seu veredicte justificat i inapel·lable i atorgarà les Medalles ADI en l’acte públic de la cerimònia de lliurament dels Premis ADI el 16 juny de 2020, juntament amb la Fundació Banc Sabadell. El jurat no podrà declarar desert el premi, però es reserva el dret de canviar les condicions d’assignació dels premis.\n→ Adequació de la investigació que justifica la proposta i resolució formal.\n→ Caràcter innovador de la proposta en el camp conceptual, funcional, estètic, estratègic, productiu, social i econòmic.\n→ Capacitat de comunicació del producte.\n→ Integració entre tecnologia i disseny.\n→ Usabilitat del producte.\n→ Aspectes de sostenibilitat i adequació mediambiental.\nLa inscripció és gratuïta i es realitza en línia al web www.premis.adifad.org. Les inscripcions que no entreguin tota la documentació segons els paràmetres indicats quedaran desqualificades. El període d’inscripció s’obre el dia 20 de desembre de 2019 i es tanca el 30 de gener de 2020. La data està subjecta a canvis a discreció de l’ADI-FAD.\nÉs imprescindible que tots els materials entregats siguin anònims i estiguin referenciats amb el títol del projecte, no s’accepten projectes on aparegui el nom de l’autor o centre educatiu. Els documents necessaris per omplir el formulari d’inscripció són:\n1a Fase del 20/12/2019 al 10/02/2020 prorrogada fins al 25/02/2020\n→ Plafó DIN-A2 digital, vertical i anònim, explicatiu del projecte mitjançant imatges i text (ha d’incloure dos idiomes: català\no castellà i anglès). Formats: PDF o JPG. Contingut del plafó:\n· Descripció del projecte: Un text breu que inclogui un titular descriptiu de 150 paraules (per idioma) en català o castellà i anglès obligatori.\n· Imatges i/o plànols del projecte. → Memòria: Document justificatiu digital. Formats digital: PDF o JPG. → Vídeo: Enllaç a un vídeo explicatiu del projecte. → 3 imatges JPG: per difusió digital. → Matrícula: Una còpia de la matrícula de l’últim curs realitzat o document que ho acrediti (en cas de ser un treball realitzat per diversos estudiants, només cal la matrícula d’un d’ells). Format: PDF o JPG.\n2a Fase del 10/03/2020 al 23/03/2020\nEls dissenyadors dels projectes preseleccionats a la primera fase seran contactats mitjançant correu electrònic i hauran de presentar a les oficines de l’ADI-FAD la següent documentació:\n→ Maqueta o prototip a escala real (especificar l’escala quan no sigui E:1/1).\n→ Plafó DIN-A2 vertical i anònim, s’ha de presentar físicament imprès i muntat sobre un suport rígid.\n→ 3 imatges en format TIFF (300 dpi) per publicar a l’ADI Book, amb dimensions orientatives de 21×29 cm. Acompanyat d’un document de text amb el peu d’imatge i el copyright.\n→ Materials complementaris: es podran presentar també físicament annexos, proves de materials, dossiers, etc.\nLa documentació s’ha d’enviar per correu postal o entregar personalment a les oficines de l’ADI-FAD:\nDirecció postal: Edifici Disseny Hub Barcelona, Carrer Badajoz, 175-177, 08018 Barcelona. A l’atenció ADI-FAD Medalles ADI 2020. Indicar el nom de l’estudiant i títol del projecte.\nDirecció oficines de l’ADI-FAD: Edifici Disseny Hub Barcelona, Plaça de les Glòries Catalanes, 37-38, Planta -1, 08018 Barcelona. Horari de 10h a 14h i de 15h a 18h.\nContacte: Neus (34) 932 566 771, premisadi@fad.cat\n→ Els Projectes Seleccionats es mostra- ran en l’exposició de la Barcelona Design Week i els prototips o maquetes hauran de romandre en aquesta fins a la finalització de la mateixa a l’octubre.\n→ El FAD assegurarà els prototips o ma- quetes des del moment del seu lliurament fins a la data fixada per a la seva recollida. L’organització no es farà responsable d’aquelles peces que no siguin recollides a la data estipulada. El FAD, com a prene- dor de l’assegurança de l’exposició, es fa responsable de possibles desperfectes i les seves indemnitzacions, sempre que estiguin recollides dins dels paràmetres estipulats per l’assegurança. Ni el FAD, ni l’ADI-FAD es responsabilitzen del deteriora- ment de les peces exposades en la mostra, més enllà de l’estrictament estipulat i aprovat per l’assegurança. Tampoc es fa responsable cap de les dues entitats de cap desperfecte o incidència que les peces Finalistes presentades a l’exposició puguin patir durant el trasllat fins a i des del FAD.\n→ Un cop finalitzada l’exposició, es comuni- carà per correu als seleccionats la data i el lloc de recollida de productes. En cas de no retirar-se el material en el període de temps estipulat, l’ADI-FAD disposarà d’ells de la forma que consideri oportuna.\n→ Les despeses de transport fins a o des del FAD o fins a o des del magatzem que s’habiliti correran a càrrec del participant. Durant el transport de cada projecte, totes les despeses auxiliars, inclosos les d’em- balatge, transport i assegurança, totes les inscripcions i el cost d’altres materials per a la presentació del projecte, aniran a càrrec del participant.\n→ Els Projectes presentats quedaran a la disposició de l’ADI-FAD per a que l’entitat pugui dur a terme la promoció i difusió dels premiats i seleccionats.\nDrets de les Medalles ADI 2020\n→ Els productes guanyadors podran utilitzar la marca homologada Medalles ADI 2020, en les seves versions d’Or, Plata, Bronze i Opinió, respectivament. L’ús de les marques se sotmetrà a la normativa gràfica de l’ADI- FAD.\n→ Els productes Seleccionats inscrits en la segona fase podran disposar de la marca registrada i homologada per l’ADI-FAD “Selecció Medalles ADI 2020”, on figurarà la condició de producte Seleccionat 2020.\n→ L’ADI-FAD es reserva el dret d’organit- zar diferents activitats de difusió, així com una exposició itinerant amb els productes seleccionats i els guanyadors. Per aquest motiu, els dissenyadors hauran de facilitar, en la mesura del possible, el material expo- sat del Projecte Seleccionat o guanyador quan l’ADI-FAD ho requereixi per a aquest tipus d’esdeveniments.\nClàusula informativa Política de Privacitat\n→ Les dades que voluntàriament ens proporcioni durant tota la realització del concurs, seran tractades per ADI-FAD per donar resposta a la seva sol·licitud de participació en els “PREMIS ADI 2020” i per la gestió i organització d’aquest i per avisar-lo de convocatòries futures. Les seves dades no seran cedides a tercers, excepte quan sigui indispensable per la prestació del servei, segons les bases específiques del concurs, o obligacions legals. Pot exercir els seus drets d’accés, rectificació, limitació, portabilitat, oposició i supressió de les dades a través del correu electrònic adi@adifad.org.\n→ L’ADI-FAD no es responsabilitza de la veracitat de les dades aportades pels participants.\n→ La participació en aquests Premis pres- suposa la total acceptació de les bases, la interpretació de les quals correspon a la Junta de l’ADI-FAD.\n→ La convocatòria de les Medalles ADI 2020 es farà pública per mitjà d’aquestes bases i a través de la seva difusió als mit- jans de comunicació.\n→ El material i els treballs que s’hagin presentat pertanyen als seus autors, sent aquesta una propietat irrenunciable. El disseny presentat no pot incomplir de cap manera els drets de propietat intel·lectual i/o industrial de cap tercer. La responsabi- litat, en cas d’infracció de drets de tercers, recaurà en el participant.\n→ Els participants han de declarar els noms de qualsevol tercer que pugui tenir drets de propietat intel·lectual, morals o d’un altre tipus en tot allò relacionat amb la inscrip- ció, el seu disseny o desenvolupament. Els participants han de poder demostrar, prèvia sol·licitud, que qualsevol dret d’un tercer ha estat cedit, llicenciat en favor del/dels par- ticipant/s, o que s’ha renunciat al mateix de manera apropiada, amb caràcter general.\n→ Participant en el concurs, els participants reconeixen sotmetre’s en aquestes Bases Oficials i els Termes i Condicions que són finals i vinculants en tots els aspectes, quedant especificat que el Jurat no està obligat a exposar els motius de les seves decisions. En cas que el Jurat decideixi que qualsevol dels seleccionats o guanyadors s’han convertit en inelegibles, escollirà un nou guanyador (o nous seleccionats) a la seva pròpia voluntat.\n→ Les inscripcions podran mostrar-se a vo- luntat de l’ADI-FAD, que es reserva el dret de no mostrar els treballs que consideri inadequats.\n→ Els participants accepten formar part de qualsevol fotografia, entrevista, pel·lícu- la/vídeo i activitat promocional similar relacionada amb aquest concurs, tal com pugui ser raonablement sol·licitat per l’ADI-FAD, sense cap pagament addicional. Especialment, quedarà degudament auto- ritzat l’ús del nom del participant, la seva biografia i imatge, fotos i/o vídeos/ pel·lícu- les de l’ADI-FAD i materials de màrqueting d’agències relacionades.\n→ No s’acceptarà en aquest concurs cap responsabilitat en relació a cap inscripció fora de termini, perduda, corrupta, il·legible o incompleta. Tota inscripció que incorri en qualsevol d’aquests casos serà rebutjada segons l’absoluta discreció de l’ADI-FAD. El comprovant de l’enviament de la inscripció no s’acceptarà com a prova de lliurament.\n→ Si qualsevol participant (incloent-hi els guanyadors nacionals i internacionals) incompleix qualsevol d’aquestes normes oficials o termes i condicions, quedarà desqualificat i immediatament retornarà a l’ADI-FAD el premi rebut amb relació a aquest concurs.\n→ El participant allibera a l’ADI-FAD i a qualsevol dels seus socis, càrrecs directius i empleats de qualsevol responsabilitat per lesió, pèrdua o danys de qualsevol tipus re- lacionats amb la participació en el concurs o resultants de l’acceptació, possessió o ús/mal ús de qualsevol Premi.\n→ L’ADI-FAD es reserva el dret a reproduir, en publicacions i revistes, qualsevol dels productes que s’hagin presentat i es com- promet a informar sempre de la identitat del seu autor i el seu fabricant.\n→ L’ADI-FAD no és responsable de les reclamacions per plagi, desperfectes o furt que puguin patir els productes per causes alienes a l’organització.\n→ L’ADI-FAD es reserva el dret a poder can- viar algun aspecte de les bases o el format de lliurament dels Projectes.\n→ Les Medalles ADI estaran regulades per la legislació espanyola i s’interpretarà d’acord amb ella. Qualsevol reclamació o qüestió que sorgeixi en virtut de, o en relació amb el present concurs, el Premi o aquestes Bases Oficials, estarà subjecta a la jurisdicció exclusiva d’Espanya.\nQualsevol consulta que vulgui formular-se referent al concurs serà atesa de\n10 a 14 hores a: Presencialment: ADI-FAD Edifici Disseny Hub Barcelona Pl. de les Glòries Catalanes, 37-38, Planta -1, 08018 Barcelona. T: (34) 932 566 771, M: premisadi@fad.cat / adi@adifad.org\nDescarregar bases ↓


El camí a la independència: Un altre “Margallada”\nSegon informe del ministre Garcia Margallo, en contra de la viabilitat econòmica d’una Catalunya independent\nUna vegada més, l’amenaça i el discurs de la por són les armes dels unionistes contra Catalunya\nEl ministre d’afers estrangers espanyol Margallo, és qui s’està mostrant més actiu en els esforços per negar legitimitat al moviment sobiranista català. Entre moltes altres actuacions, cal significar el primer informe que va fer arribar a les ambaixades espanyoles argumentant contra la independència de Catalunya des de la vessant rància dels espanyols de la caverna. Ara acaba d’elaborar un segon informe que es basa una vegada més en el discurs de la por. A banda del nul rigor científic de l’informe, Margallo dibuixa un panorama apocalíptic per Catalunya, en cas de ser un país independent: caiguda brutal del PIB, fugida d’inversions estrangeres, elevats aranzels per les exportacions catalanes a Europa, etc. Tot plegat com les set plagues d’Egipte juntes.\nAra el ministre Margallo demana una mena “d’alto el foc” en aquesta guerra en la que només ell s’hi ha ficat. Diu que ja n’hi ha prou de llançar-se improperis d’uns als altres (la part catalana només demana poder votar), i proposa contrastar amb evidències els seus informes que són més discurs de la por, i fàcilment qüestionables com ja han fet alguns economistes.\nEl ministre Margallo hauria de saber (segur que ho sap) que els catalans només volem votar, i alguns a més volem ser independents. Xoca que sigui precisament el ministre d’exteriors espanyols qui hagi agafat les regnes de les accions contra el sobiranisme català. Això només pot tenir una lectura, i és que el mateix govern espanyol és el primer a considerar que Catalunya no és Espanya: per això ens envia al ministre d’Exteriors i no al ministre d’Interior. Bon senyal per les aspiracions catalanes.\nEn una clara mostra d'arrogància, el ministre Margallo ha arribat a dir que estan disposats a acudir al Parlament de Catalunya per discutir amb els diputats sobre el rigor de les xifres presentades en aquest segon informe. Poques hores després de fer aquesta proposta, CiU amb el suport de ERC li ha demanat al ministre que comparegui al Parlament per tal de debatre sobre la qüestió. Encara no hi ha resposta del ministre.\nCom a primera reacció a l’informe, cal destacar les paraules del conseller Mas Colell que amb el to que el caracteritza va dir amb tota claredat que aquest document era una nova “margallada”, en clara al·lusió a les idees, a vegades agosarades, de l’Alcalde i president de la Generalitat Pasqual Maragall que van ser popularment batejades com “maragallades”. Per la seva banda el conseller de presidència Francesc Homs, va deixar molt clar que “la nostra causa, no és de diners; és de dignitat”\nPer la seva banda, la resta de partits catalans al Congrés s’han manifestat també contraris a l’informe del ministre Margallo, que com el primer que va fer, també el vol fer arribar a totes les ambaixades i consolats espanyols al mon, per tal que aquests tinguin arguments per combatre la independència de Catalunya quan sigui interpel·lats sobre aquesta qüestió.\nAquest segon informe ha estat molt ben acollit en el sí de la caverna mediàtica espanyola que el veuen com una continuació del primer, que es centrava en demostrar la inviabilitat jurídica de la independència, mentre que aquest segon es centra en la inviabilitat econòmica.\nEn qualsevol cas cap novetat sobre el cúmul de calamitats que fa temps ens venen anunciant. Recrodem en aquest sentit que fa ben pocs dies, el propi Garcia Margallo va dir que una Catalunya independent "vagaria eternament pels espais siderals" Tot el que conté aquell primer informe com el que s’explica en aquest segon són qüestions que per repetides una i cent vegades, ja cansen. Amb els discurs de la por, segur que al catalans no ens convenceran mai.\nRestem dons a l’espera d’un tercer informe, que sens dubte serà tan fals i poc rigorós i sense cap credibilitat com els dos que han fet fins ara.\nPublicat per Ricard Bosch a 17:50


Notícies - La Farga organitza per primera vegada un musical sobre el Nadal\nEls alumnes promocionen el musical amb cartells com aquest / Font: La Farga\nel 5/des/11 Mikel Vilalta Cultura PDF\nL'escola La Farga prepara per primera vegada un musical per celebrar el Nadal, protagonitzat per prop de 500 alumnes. Es tracta d'una iniciativa ideada per potenciar el pavelló poliesportiu del centre i oferir una activitat diferent als alumnes de cara a les festes nadalenques. El musical, titulat 'Somni', parla sobre la història dels Reis Mags i compta amb els 400 alumnes de primària i un centenar més de secundària. En cas que l'espectacle tingui èxit, l'escola repetirà l'experiència els propers anys.\nL'espectacle, ideat per professors i alumnes de l'escola, narra la història dels Reis d'Orient i de com aquests arriben a Betlem guiats per una estrella. 'Somni' té 20 alumnes protagonistes, mentre que la resta participaran en les coreografies de les cançons. Els temes seran clàssics del rock, alguns dels quals han estat adaptats per fer-ne una versió catalana pròpia.\nEl director del musical, Xavier Mercader, ha explicat que els alumnes estan entusiasmats amb la iniciativa.\nEls alumnes estan entusiasmats amb el projecte. No paren de cantar les cançons pel col·legi.\nEls alumnes porten ja unes quantes setmanes preparant l'espectacle. Fa uns mesos, els responsables van organitzar unes proves per escollir els 100 alumnes de secundària que participaran a l'espectacle amb unes coreografies més elaborades que les dels nens de primària. En cas que el projecte tingui èxit, La Farga repetirà l'experiència l'any vinent.\nMira els assaigs del musical


Es tractaria de complir amb el Pla de Mobilitat i donar resposta a una necessitat bàsica\nLa mobilitat ha estat un dels àmbits en els que més ha perdut Vilanova i la Geltrú en el darrer mandat. Va ser a 2015 quan la ciutat va perdre dues línies d’autobús urbà, de les quatre que tenia. Tot i que el recorregut va ser assumit pel servei interurbà, aquest presenta grans deficiències. Així doncs, segons ha declarat a la premsa el candidat a l’alcaldia, Enver Aznar, “si qualsevol veí o veïna del Barri de Mar ha d’anar als jutjats, moltes vegades li és més oportú anar caminant de punta a punta de la ciutat que esperar mitja hora el següent bus”. Així doncs, SOM VNG-PODEM aposta per fer complir el Pla de Mobilitat, reduint el traçat de les línies i incrementar-les. De la mateixa manera, la candidatura aposta per recuperar la gestió directa d’aquest servei, amb l’estalvi en el benefici empresarial i d’IVA que representaria.\nPer una altra banda, Enver Aznar ha anunciat que l’aposta és per “renovar i incrementar la flota d’autobusos amb mètodes com els que es fan servir per altres serveis, i que fan servir moltes empreses, com són el renting o el leasing”. Així doncs, ha afirmat que “això ens permetria incrementar la freqüència de pas, tenir autobusos més adaptats a les característiques dels carrers pels que passi, i tenir una flota de vehicles sostenible”. Per una altra banda, també ha expressat l’aposta de la formació per millorar el servei de transport públic cap a l’hospital de Sant Camil, establint una aliança amb els municipis veïns per aconseguir el servei d’autobús nocturn, una necessitat que encara no està coberta. En aquest sentit, també ha explicat la proposta de crear un títol d’acompanyant, per a que la gent gran que té la necessitat d’anar acompanyada als centres mèdics ho pugui fer sense obstacles econòmics. A la vegada, també ha plantejat la proposta que SOM VNG-PODEM ha incorporat al programa d’un títol social per a persones a l’atur, en situació precària, famílies monoparentals o per a persones amb diversitat funcional.\nEn el cas del ferrocarril, Enver Aznar ha denunciat el contrasentit de tenir tres zones diferents en una mateixa comarca. L’aposta de la candidatura que encapçala és caminar cap a l’horitzó d’una única zona tarifària de rodalies, començant per racionalitzar les existents, com ja ha passat en molts municipis que eren de la zona 2. Finalment, també ha explicat que tot i que l’aposta de SOM VNG-PODEM és reduir la necessitat de moure’s en cotxe, és del tot inacceptable el preu abusiu del peatge, pel que s’aposta per fer pressió per aconseguir la vinyeta i acabar amb aquest obstacle per a la ciutadania i per a l’economia de la ciutat.\n10 coses que no sabies sobre l’Enver, el proper alcalde de Vilanova. La sisena et sorprendrà.\nSOM VNG-PODEM es compromet a formar un govern que estigui a l’alçada de les conquestes dels moviments.


Hotel Alt Breitbach Rheinbreitbach Alemanya - Ofertes d'hotels amb els MILLORS DESCOMPTES EN LÍNIA\nKirchplatz 1, Rheinbreitbach, Rheinbreitbach, Alemanya - Veure al mapa\nConvenientment situat a Rheinbreitbach, Hotel Alt Breitbach és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Alt Breitbach també ofereix moltes instal.lacions per enriquir la seva estada a Rheinbreitbach. L'hotel ofereix accés a una gran gama de serveis, inclosos magatzem d'equipatge, instal·lacions per a reunions i banquets .\nL'ambient de Hotel Alt Breitbach es reflexa en cada habitació. calefacció, escriptori, aparell de televisió, plat de dutxa, servei de planxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hotel Alt Breitbach.


Cursos d’hostaleria, alimentació, emprenedoria i idiomes dins la programació de primavera de Promoció Econòmica de Roses\nAquest dilluns, 5 de febrer, s’obre el període de preinscripció per participar en els cursos que l’Àrea de Promoció Econòmica de l'Ajuntament de Roses organitza la propera primavera per a aturats o persones que volen formar-se i millorar les seves condicions laborals o el seu negoci.\nEnguany, la programació inclou formacions en idiomes (francès, anglès i alemany), en hostaleria, en higiene alimentària i nutrició i taller d’emprenedoria i creació d’empreses.\nLes inscripcions es poden cursar al Servei d'Atenció al Ciutadà-SAC de l'Ajuntament, o bé via internet, a través de l’adreça inscripcions.roses.cat. En el cas del curs d’hostaleria per a joves, aquestes s’han de tramitar al CAR Jove. Podeu consultar horaris específics i preus en el document adjunt.\nPer últim, cal recordar que l’Oficina de Català de Roses segueix oferint aquesta temporada els seus cursos de diferents nivells des de la seva seu, ubicada a Ca l’Anita a la plaça Sant Pere.


Club natació per a adults - CEM Maresme - Inscripcions obertes\nAl club de natació d’adults del CEM Maresme, perfeccionaràs la teva tècnica i milloraràs el teu rendiment esportiu.\nVeure les activitats de natació per a adults.\nClub Natació - Temporada 2022-2023\nInicia’t o millora el teu rendiment esportiu amb els grups següents. Som especialistes en natació!\nComencem les classes l’1 de setembre de 2022 i finalitzem el 31 de juliol de 2023.\nSegons la tipologia de curs que vulguis fer, podràs escollir un horari o altre:\nDESCARREGA'T AQUÍ ELS HORARIS DELS CURSOS DE NATACIÓ PER A ADULTS\nAbonats/ades: 37,60 €/mes (2 dies a la setmana) i 45,32 €/mes (3 dies a la setmana).\nNo abonat/ada: 47,00 €/mes (2 dies a la setmana) i 56,65 €/mes (3 dies a la setmana).\nAbonats/ades: 42,96 €/mes (2 dies a la setmana) i 51,33 €/mes (3 dies a la setmana).\nNo abonat/ada: 53,71 €/mes (2 dies a la setmana) i 64,17 €/mes (3 dies a la setmana).\nAbonats/ades: 15,45 €/mes.\nNo abonats/ades: 66,85 €/mes.\nSi vols tenir un descompte especial al club de natació del CEM Maresme, fes-te abonat en aquest enllaç.\nLes places són limitades. Recorda que per donar-se de baixa, cal fer-ho per escrit a la recepció de la instal·lació abans del dia 20 del mes anterior de la baixa. Per a qualsevol dubte, ens pots escriure al formulari d’aquesta pàgina.\nPer a qualsevol dubte, ens pots escriure al formulari d’aquí sota.\nAl nostre club de natació, et posaràs en forma amb l’esport més complet!


Centre Municipal Educació de Palafrugell - Oficina de Català\nCentre Municipal d'Educació Núria Rivas Mascarós (CME)\nTelèfon 972 011 647\nButlletí de notícies del Consorci per a la Normalització Lingüística\nL'Oficina de Català (OC) de Palafrugell pertany al Consorci per a la Normalització Ligüística (CPNL), que té per objectiu facilitar l'accés al coneixement del català a la població adulta i afavorir-ne l'ús. El treball en xarxa i el compromís dels diferents ens que en formen part, així com també d'institucions privades, fan del CPNL un agent clau per a la cohesió social del país.\nEl CPNL organitza les seves actuacions a l'entorn de cinc àmbits:\nS'ofereix formació en llengua catalana a totes aqueslles persones majors de divuit anys que vulguin iniciar-se en el coneixement del català o incrementar-lo.\nL'oferta d'ensenyament cobreix tots els nivells, tant orals com escrits, i es concreta en dues modalitats: cursos de català presencials, basats en l'assistència de l'alumne a classe i cursos de català en línia, basats en la plataforma Parla.cat i amb el guiatge d'un tutor o una tutora. La modalitat de cursos presencials es complementa amb activitats dins i fora de l'aula per practicar la llengua i conèixer l'entorn.\nEl CPNL expedeix certificats homologats per la Generalitat de Catalunya amb correspondència amb el Marc europeu comú de referència.\nEl VxL és un programa impulsat per la Direcció General de Política Lingüística de la Generalitat de Catalunya i gestionat territorial pel CPNL. El Voluntariat per la llengua facilita que totes les persones majors d'edat que tenen coneixements bàsics de català oral (aprenents) i es volen llançar a parlar-lo el puguin practicar, durant 10 hores (1 h a la setmana), en un context real i distès, amb una persona que habitualment parla en català (voluntaris). El format de VxL pot ser presencial o virtual.\nActivitats complementàries de llengua, cultura i cohesió\nL'OC organitza activitats culturals fora de l'aula per acostar la ciutadania a esdeveniments culturals i populars en català; l'apropa als escriptors de la cultura pròpia i d'altres cultures traduïdes al català, i facilita la participació en activitats diverses de la societat.\nAdministració pública, empreses, establiments comercials i altres organitzacions\nEl CPNL posa a l'abast de les empreses i de les organitzacions en general els serveis específics d'ensenyament i assessorament i els recursos necessaris que contribueixen a consolidar la seva autonomia lingüística i a adequar les seves comunicacions i el coneixement de la llengua catalana de les persones que hi treballen o que hi col·laboren.\nServei d'Assesorament Lingüístic\nÉs un servei orientat a donar suport i recursos als usuaris. Des del servei s'ofereix ajuda per millorar els seus escrits: es proposen solucions als seus dubtes, se'ls orienta sobre els aspectes que cal millorar, s'informa sobre recursos lingüístics i es programen sessions formatives i cursos específics.\nPíndoles radiofòniques per aprendre català


▷ ⭐El temps a Passanant i Belltall⭐ - eltemps24.cat\nEl temps 24 » El temps a Passanant i Belltall\nEl temps a Passanant i Belltall\nAquí tens la previsió del clima de Passanant i Belltall per demà, si desitges veure la informació més actualitzada del temps a Passanant i Belltall aquí podràs trobar totes les dades perquè puguis planificar la teva setmana.\nPassanant i Belltall és una població de la província de Tarragona a Catalunya precisament forma part de la comarca Conca de Barberà, i compta amb 161 habitants segons les dades més recents. Ara tens la informació del clima per a les hores següents a Passanant i Belltall. Disposaràs de la previsió de temperatura, vent i temps i cal ressaltar que la temperatura màxima va a ser de graus i la temperatura mínima serà de graus.\nPrevisió del temps a Passanant i Belltall avui\nara tens la informació del clima per a les hores següents a Passanant i Belltall tens totes les dades de temperatura, vent i temps i cal Posar èmfasi que la temperatura màxima és de graus i la temperatura mínima es preveu que sigui de graus.\nPrevisió del temps a Passanant i Belltall demà\nEn aquesta secció pots trobar la informació detallada de la previsió del clima de Passanant i Belltall per demà, tenim informació de les pròximes hores i pots observar la previsió global per demà.\nMeteorologia a Passanant i Belltall per als propers dies


El rei dels tsars | ADELA GENÍS | Internacional | La República\nEl rei dels tsars El rei dels tsars El rei dels tsars El rei dels tsars + El rei dels tsars E-mail\nEl rei dels tsars\nEl president rus, Vladímir Putin, aplana el camí per perpetuar-se en el càrrec. Podria governar fins al 2036\nEl rei dels tsars.\nEl president rus, Vladímir Putin, durant una visita a França Putin, durant una visita a França. A l’esquerra, protestes a Sant Petersburg i a sota, l’opositor Aleksei Navalni GERARD JULIEN G. JULIEN / A. MALTSEV / Y. KOCHETKOV.\nUna protesta de contraris al president Putin a Sant Petersburg ANATOLY MALTSEV.\nL’opositor Alexei Navalny YURI KOCHETKOV.\nEl rei dels tsars El rei dels tsars El rei dels tsars El rei dels tsars El rei dels tsars E-mail\nAmb un canvi constitucional, el líder ha aconseguit que no es limitin els mandats\nLa intervenció en la guerra de Síria, i en els darrers temps a Líbia, ha suposat una despesa per a les arques russes\nL’annexió de Crimea i el Donbass han estat victòries estratègiques i simbòliques per a Rússia\nLa Unió Europea ha anunciat que sancionarà Rússia per l’enverinament de l’opositor de Putin, Aleksei Navalni\nContra tot pronòstic, Vladímir Putin es va convertir en president rus el 1999. Eren èpoques convulses per a l’antiga Unió Soviètica. Amb un dirigent, Borís Ieltsin, que arribava al final del seu mandat tentinejant i amb una crisi econòmica que havia provocat que molts russos perdessin els seus estalvis de la nit al dia. Ieltsin fins i tot va demanar perdó per no haver pogut assolir el que, va dir, “semblava tan fàcil”: “Aconseguir el somni de passar d’un totalitarisme gris a un futur lluminós, ric i civilitzat. Us demano perdó, la meva gent, des del fons del meu cor, per haver estat incapaç de complir els vostres somnis. Em reemplaçarà una nova generació de líders que farà més coses i les farà millor.”\nEn aquell moment, Putin va aconseguir fer-se un lloc per ostentar el poder. I no l’ha deixat en els darrers vint anys. De fet, podrà allargar el seu mandat fins al 2036. A la pràctica, Putin es podrà quedar al poder durant dos mandats (aquest i dos més), que el podrien portar a superar Ióssif Stalin, que s’hi va perpetuar durant pràcticament tres dècades, o fins i tot podria aconseguir guanyar Caterina la Gran, que va regnar durant trenta-quatre anys. Més lluny li quedarà Pere el Gran, que en va governar quaranta-tres. La jugada que li permet allargar el seu mandat ha suposat que es comenci a comparar Putin amb els tsars. Una comparació que el mandatari rebutja de manera frontal.\nA principis de juliol, Putin va poder allargar el seu mandat fins al 2036. Amb un canvi constitucional, el líder ha aconseguit que no es limitin els mandats, que fins ara podien ser dos. De fet, Vladímir Putin ja va driblar aquest punt de la Constitució l’any 2008. El tàndem amb Dmitri Medvédev li va permetre continuar manant a l’ombra, en aquest cas com a primer ministre. Al cap de quatre anys es van invertir els papers de l’auca.\nUn dels retrats que coincideix a l’hora d’explicar el perfil del líder rus és que és un home extremadament intel·ligent. Així ho assegura Roy Medvédev en el llibre La Rusia postsoviética. Putin, exagent del KGB, va actuar a Alemanya entre el 1984 i el 1990, fet que fa que domini l’alemany amb fluïdesa. La seva elecció per substituir Ieltsin també es va basar en la fidelitat que va demostrar als seus caps fins llavors. Quan va tornar de la República Democràtica Alemanya (RDA) es va convertir en la mà dreta del llavors alcalde de Moscou, Antoni Sobtxak, que més tard va ser detingut per corrupció. Putin va començar la seva carrera política com un autèntic desconegut, però en dues dècades ha gaudit d’èpoques de molta popularitat.\nI com ha aconseguit aquests nivells de popularitat? Vladímir Putin va néixer a l’actual Sant Petersburg el 1952. Fill d’una família humil, va viure en un apartament petit amb els seus pares fins que va tenir 25 anys. Ha competit amb tres presidents dels Estats Units i s’assegura que va influir d’alguna manera perquè en les darreres eleccions nord-americanes guanyés Donald Trump, que no ha amagat mai la seva admiració pel seu homòleg rus. La imatge que projecta Putin als mitjans de comunicació és la d’home indestructible. Passejant amb el tors nu dalt d’un cavall, jugant a hoquei sobre gel, caçant balenes o practicant judo, Putin ha aconseguit que la seva força i lideratge vagin més enllà dels despatxos. Si completa el seu actual mandat, que acabaria el 2024, haurà viscut al Kremlin prop de 10.000 dies.\nL’ensorrament de la Unió Soviètica va suposar una caiguda de l’economia russa. Aquella potència que lluitava per aconseguir l’hegemonia mundial es va anar desballestant sense aturador durant els durs anys noranta. L’arribada de Putin al poder va coincidir amb una recuperació econòmica. Després d’anys enfonsats, l’economia tornava a rodar. Per coincidència o no, el nom del mandatari ha anat lligat als mots recuperació econòmica. I també a la lluita per recuperar l’orgull nacional. La segona guerra txetxena n’és un dels exemples. Putin era primer ministre quan Rússia va començar la guerra a causa de la invasió txetxena del Daguestan. Començava un episodi cruent que va suposar la pràctica destrucció de la seva capital, Grozni, durant el setge d’hivern que es va allargar des de finals del 1999 fins al febrer del 2000. Els conflictes amb Txetxènia van suposar la mort de més de 50.000 civils, tot i que no hi ha dades oficials. Les baixes de l’exèrcit rus es comptabilitzen amb més de 5.000.\nsetge a l’oposició\nL’episodi més recent és el d’Aleksei Navalni. L’opositor va entrar en coma el 20 d’agost passat durant un vol que el traslladava a Sibèria. Després de ser ingressat en un hospital de Berlín es va comprovar que havia tingut contacte amb l’agent químic nerviós Novitxok, d’origen soviètic. La Unió Europea ja ha anunciat que sancionarà Rússia per aquest cas tenint en compte les proves que apunten cap a Moscou.\nLa proposta d’endarrerir l’edat de jubilació cinc anys (a Rússia les dones es retiren als 60 i els homes als 65), va provocar l’any passat les protestes més importants contra Putin en molt de temps. El mandatari havia promès que mai canviaria l’edat de jubilació i, en un país on l’esperança de vida per als homes és d’uns 66 anys, aquesta reforma es va rebre com un autèntic cop baix. Després del malestar que es va generar, Putin es va veure obligat a fer marxa enrere i a no aplicar la reforma.\nguerra als oligarques\nSegons el documental de la BBC El nou tsar, Putin havia vist amb els seus propis ulls com els magnats havien acaparat massa poder durant el govern del seu predecessor, Borís Ieltsin, de manera que va decidir prendre el control abans. Així va ser com van caure en desgràcia oligarques d’altíssim perfil com ara el lobbista i amo de múltiples empreses Borís Berezovski i el propietari del gegant petrolier Iukos, Mikhaïl Khodorkovski, entre d’altres. Acusats de corrupció, van ser empresonats o bé forçats a l’exili. Khodorkovski es va refugiar a Suïssa el 2013, any en què Berezovski va ser trobat mort en estranyes circumstàncies a la seva casa del Regne Unit. El documental de la televisió pública britànica explica que els grans conglomerats i negocis que van deixar els oligarques van passar a mans d’homes de confiança de Putin, que va veure com creixia la seva popularitat gràcies a l’enfrontament amb els magnats.\nEn els darrers vint anys, Rússia ha estat protagonista de diferents conflictes. La guerra oberta amb Geòrgia el 2008 i el conflicte de Crimea el 2014 –que va suposar l’annexió d’aquesta península per part de Putin– han estat dos dels desafiaments més greus a la comunitat internacional. De fet, les sancions que ha rebut el país durant els darrers anys han estat desencadenades per aquest conflicte.\nL’any 2014 les protestes al carrer contra la decisió del govern d’Ucraïna d’abandonar els plans per a un acord d’associació amb la Unió Europea van conduir a la destitució del líder ucraïnès, Víktor Ianukóvitx, que tenia el suport de Rússia. Començava així una pugna entre Kíev i Moscou que va desencadenar el conflicte a les regions de Donetsk i Lugansk i amb un referèndum a Crimea que la comunitat internacional va considerar il·legal i que va suposar l’annexió de la península per part de Rússia. Aquesta zona d’Ucraïna està ocupada eminentment per població russa i es calcula que el 97% de la població fa servir l’idioma rus. Rússia controla les dues ribes de l’estret i considera com a pròpies les aigües territorials ucraïneses al voltant de la península del mar Negre. Segons els organitzadors –el referèndum es va fer sota control militar rus–, un 96,7% dels votants es va pronunciar a favor d’integrar-se a Rússia. El gruix de la població de Crimea està repartit en tres grups: els russos (1.490.000, el 65,3%), els ucraïnesos (350.000, el 15,1%) i els tàrtars (280.000, el 12%). De les tres comunitats, la tàrtara és la més antiga, ja que les seves arrels a la península són del segle XIII. Tant Crimea com el Donbass han estat victòries estratègiques i simbòliques per a Rússia.\nEl del Donbass és un conflicte que fa més de cinc anys que dura i que ha causat la mort de 13.000 persones, 3.000 de les quals, civils. La intervenció de Rússia en els conflictes mundials no s’ha limitat a Ucraïna. Moscou vol controlar, com en els temps de la Unió Soviètica, aquells països que estaven en la seva òrbita i, si cal, ajudar els que han estat fidels aliats. Aquesta és la raó, a més de l’econòmica, de la irrupció russa en la guerra siriana el setembre del 2015. Síria i l’ex-URSS mantenen estretes relacions des de mitjans del segle passat. També ha fet incursions en el conflicte libi per interessos energètics, geopolítics i petroliers.\nSEGONA VACUNA CONTRA EL VIRUS\nEl president, Vladímir Putin, anunciava aquesta mateixa setmana que Rússia ha registrat la segona vacuna per fer front al virus. Amb el nom d’EpiVacCorona s’uneix a la que van llançar a l’agost. “Hem d’augmentar la producció de les dues vacunes per satisfer la demanda nacional”, va afirmar Putin, que també va felicitar els científics que han aconseguit desenvolupar-la. Les darreres dades disponibles revelen que des de l’inici de la pandèmia han mort al país 23.205 persones i hi ha hagut un total de 1.340.409 contagis.\nEl president rus, Vladímir Putin, és un dels personatges més influents en el mapa geopolític dels darrers anys. De l’intent d’acostament a Europa en els primers temps, s’ha passat a la confrontació, fins al punt que se l’ha acusat directament de voler desestabilitzar la Unió Europea, de la qual fins i tot va assegurar que en els pròxims anys es desintegraria.\nGuerra i tensions a l’espai postsoviètic\nLa República 17-10-2020, Pàgina 20


El Baix Segre demana al Procicat que permeti obrir als interiors de bars i restaurants - Teleponent\nInici Comarques Segrià El Baix Segre demana al Procicat que permeti obrir als interiors de...\nEl Baix Segre demana al Procicat que permeti obrir als interiors de bars i restaurants\nEls alcaldes d’Alcarràs, Torres de Segre, Aitona, Seròs, Soses i la Granja d’Escarp han enviat una carta conjunta als responsables del Procicat en què sol·liciten que, “tan aviat com es pugui”, es decretin les mesures “necessàries” per permetre, amb les preceptives limitacions d’aforament, “l’obertura al públic dels espais interiors de bars, restaurants i cafeteries”.\nEls alcaldes argumenten que aquesta limitació és vigent durant “les setmanes més intenses pel que fa a volum de feina de la campanya de la fruita dolça” i “amb les temperatures més elevades de tot l’estiu”. L’activitat derivada de la campanya porta fins al Baix Segre compradors de fruita i operaris que “no troben cap més alternativa per dinar que les terrasses a 40 graus”.\nEls alcaldes exposen que, tradicionalment, els bars i restaurants viuen en aquests mesos d’estiu “una etapa crucial de l’any” pel que fa a volum de negoci i que, a hores d’ara, no poden servir els seus clients com voldrien.\nEls alcaldes expliquen que aquestes setmanes hi ha molta gent que necessita dinar fora perquè no pot tornar a casa al migdia i fer-ho a una terrassa amb una temperatura de 40 graus o més “no és aconsellable per ningú”. Per això, demanen al Procicat que permeti a bars i cafeteries servir dinars als seus espais interiors com ja es permet en el cas dels hotels.\nEls alcaldes d’aquests sis municipis esperen “una resposta positiva” com la que ja van rebre quan van demanar, que es relaxés el confinament tan estricte al qual es va sotmetre a aquests municipis des del 15 de juliol. ACN\nArticle anterior3.600 comerços de set municipis del Segrià rebran ajuts\nArticle següentSalut preveu reservar 4.000 llits per si calgués instal·lar-los fora dels hospitals


Llagostera Ràdio - Detenen 3 persones per cultivar unes 900 plantes de marihuana en una masia del Baix Empordà\nDetenen 3 persones per cultivar unes 900 plantes de marihuana en una masia del Baix Empordà\nAlgunes de les plantes de marihuana que els Mossos van trobar a Torrent. / Foto: Mossos d'Esquadra\nArticle Anterior Els Agents Rurals investiguen unes embarcacions que van envoltar un grup de balenes al Cap de Creus\nSegüent Article El Procicat recorda l'ús obligatori de mascareta i la distància d'1,5 metres entre els manifestants de la Diada\nEls Mossos d'Esquadra han detingut dos homes de 30 i 41 anys i una jove menor d'edat per cultivar 895 plantes de marihuana en una masia a Torrent, al Baix Empordà.\nA finals de juliols, els agents dels Mossos d'Esquadra van descobrir que en una masia situada al sud del municipi que tenia una plantació.\nAquest passat dimarts 8 de setembre finalment van fer una entrada al domicili situat al carrer de Clot de Soler. Durant l'escorcoll es van intervenir les 895 plantes i també es va detenir les tres persones que llogaven la masia i cuidaven la plantació.\nLa masia estava distribuïda en dotze habitacions diferents on hi van trobar cabdells de marihuana, una pistola d'aire comprimit i munició i una balança de precisió.\nTambé es van intervenir 63 transformadors i 63 focus, 7 aparells d’aire condicionat, 11 ventiladors i extractors, diverses ampolles de fertilitzant i grans restes de fulles seques de marihuana.\nEls dos homes i la jove van quedar detinguts per un delicte contra la salut pública i també per un delicte de frau de fluid elèctric. Els Mossos van demanar un informe a la companyia elèctrica i van comprovar que punxaven la llum, ja que hi havia un consum excessivament elevat d'electricitat. De tota manera, la investigació continua oberta i no es descarten més detencions.\nEls detinguts, a qui no els consten antecedents, van passar ahir a disposició del jutjat de guàrdia de La Bisbal d’Empordà, qui en va decretar la seva llibertat amb càrrecs. Respecte a la menor d’edat aquesta serà citada per declarar davant la Fiscalia de Menors de Girona.\nnotícia comarcal\tmossos d'esquadra\tbaix empordà\tdroga